**Criterii privind evaluarea on-line a cererii de finanțare**

**FEMEIA ANTREPRENOR 2024**

|  |  |  |
| --- | --- | --- |
|  | Criterii | Punctaj |
| Activitate desfasurata în incubator de afaceri |
| A  | 1 | Declară pe propria răspundere, sub sancțiunea neacordării AFN, că prezintă, până la momentul decontului dovada faptului că activitatea pe care aplică va fi desfășurată în cadrul unui incubator de afaceri care deține acest titlu în baza cererii de acordare a statutului de incubator de afaceri conform art. 7 din LEGEA nr. 102 din 19 mai 2016 privind incubatoarele de afaceri1 | **15** |
| 2 | Activitatea pe care aplică NU va fi desfășurată în cadrul unui incubator de afaceri care deține acest titlu în baza cererii de acordare a statutului de incubator de afaceri conform art. 7 din LEGEA nr. 102 din 19 mai 2016 privind incubatoarele de afaceri | 0 |
| Valoarea aportului propriu |  |
| B  | 1 | Valoarea procentului aferent aportului propriu este ≥ 15% din valoarea eligibilă a proiectului | **20** |
| 2 | Valoarea procentului aferent aportului propriu este ≥ 10% din valoarea eligibilă a proiectului | 15 |
| 3 | Valoarea procentului aferent aportului propriu este ≥ 5% din valoarea eligibilă a proiectului | 10 |
| Criterii aferente profitabilității afacerii |
| C  | 1 | Societatea a obținut profit net în exercițiile financiare aferente anilor 2021 și 2022 | **15** |
| 2 | Societatea a obținut profit net doar în exercițiul financiar aferent anului 2022 | 10 |
| 3 | Societatea NU a obținut profit net în niciunul din exercițiile financiare aferente anilor 2021 și 2022, sau nu a avut activitate în această perioadă | 0 |
| Criterii aferente menținerii locurilor de muncă obligatorii create prin program |
| D | 1 | Menține locurile de muncă obligatorii create prin program, o perioadă de minim 30 de luni de la momentul emiterii acordului de plată de către AIMM  | **20** |
| 2 | Menține locurile de muncă obligatorii create prin program, o perioadă de minim 24 de luni de la momentul emiterii acordului de plată de către AIMM  | 15 |
|  | 3 | Menține locurile de muncă obligatorii create prin program, o perioadă de minim 18 de luni de la momentul emiterii acordului de plată de către AIMM  | 10 |
|  | 4 | Menține locurile de muncă obligatorii create prin program, doar perioada obligatorie de 12 luni de la momentul emiterii acordului de plată de către AIMM  | 0 |
| Criterii aferente investiției în echipamente tehnologice |
| E | 1 | Ponderea investițiilor în echipamente tehnologice și cheltuielilor asimilate echipamentelor tehnologice specificate la art. 4.3.1, lit. a) din procedura programului reprezintă mai mult de 60% din valoarea cheltuielilor eligibile înscrise în cererea de finanțare aferentă formularului de înscriere; | **15** |
| 2 | Ponderea investițiilor în echipamente tehnologice și cheltuielilor asimilate echipamentelor tehnologice specificate la art. 4.3.1, lit. a) din procedura programului reprezintă mai mult de 50% din valoarea cheltuielilor eligibile înscrise în cererea de finanțare aferentă formularului de înscriere;  | 10 |
|  |  | Ponderea investițiilor în echipamente tehnologice și cheltuielilor asimilate echipamentelor tehnologice specificate la art. 4.3.1, lit. a) din procedura programului reprezintă mai mult de 40% din valoarea cheltuielilor eligibile înscrise în cererea de finanțare aferentă formularului de înscriere; | 5 |
| Criterii aferente cursurilor de competențe digitale2 |
| F | 1 | Cel puțin unul dintre asociații/acționarii societății face dovada faptului că a urmat un curs de competențe digitale (curs, modul în cadrul unei facultăți, etc), sau declară pe propria răspundere sub sancțiunea neacordării AFN că prezintă dovada absolvirii unui curs de competențe digitale până la momentul decontului. | **5** |
|  | 2 | Asociații/acționarii societății NU au urmat un curs de competențe digitale (curs, modul în cadrul unei facultăți, etc), și NU declară pe propria răspundere că prezintă dovada absolvirii unui curs de competențe digitale până la momentul decontului. | 0 |
| Criterii aferente cursurilor de competențe antreprenoriale3 |
| G | 1 | Cel puțin unul dintre asociații/acționarii societății face dovada faptului că a urmat un curs de competențe antreprenoriale (curs, modul în cadrul unei facultăți, etc), sau declară pe propria răspundere sub sancțiunea neacordării AFN că prezintă dovada absolvirii unui curs de competențe antreprenoriale până la momentul decontului. | **5** |
|  | 2 | Asociații/acționarii NU fac dovada faptului că a urmat un curs de competențe antreprenoriale (curs, modul în cadrul unei facultăți, etc), sau NU declară pe propria răspundere că prezintă dovada absolvirii unui curs de competențe antreprenoriale până la momentul decontului. | 0 |
| H | Criterii aferente componentei de inovare a proiectului4 |
|  | 1 | Prezintă la momentul înscrierii dovada înregistrării la Oficiul de Stat pentru Invenții și Mărci (OSIM) și / sau la Oficiul Uniunii Europene pentru Proprietate Intelectuală (EUIPO) a unui drept de proprietate industrială. | **5** |
|  | 2 | NU prezintă la momentul înscrierii dovada înregistrării la Oficiul de Stat pentru Invenții și Mărci (OSIM) și / sau la Oficiul Uniunii Europene pentru Proprietate Intelectuală (EUIPO) a unui drept de proprietate industrială. | 0 |

Punctajul maxim care se poate obţine este de 100 de puncte.

Punctajul minim pentru accesarea programului este de 50 de puncte.

Selectarea şi contractarea proiectelor se va face după următorul algoritm:

Selectarea proiectelor se va face în ordinea descrescătoare a punctajului obţinut. La punctaje egale va prevala:

- punctajul obţinut la criteriul aferent activitatii desfasurate in incubator de afaceri (secţiunea A din criteriile de evaluare);

- punctajul obţinut la criteriul aferent aportului propriu (secţiunea B din criteriile de evaluare);

- punctajul obținut la criteriul aferent menținerii locurilor de muncă (secţiunea D din criteriile de evaluare);

- punctajul obținut la criteriul aferent investiției în echipamente tehnologice (secţiunea E din criteriile de evaluare);

- punctajul obținut la criteriul aferent cursurilor de competențe digitale (secţiunea F din criteriile de evaluare);

- punctajul obtinut la criteriul aferent cursurilor de competențe antreprenoriale (sectiunea G din criteriile de evaluare);

- punctajul obtinut la criteriul aferent componentei de inovare a proiectului (secțiunea H din criteriile de evaluare);

- valoarea exactă a profitului net aferent exercițiului financiar 2022\*;

- valoarea exactă a Cifrei de Afaceri nete aferente exercițiului financiar 2022\*;

\*La valori identice ale profitului net și cifrei de afaceri nete la 31.12.2022, va prevala data și ora înscrierii în program.

1Dovada desfășurării activității în cadrul unui incubator de afaceri va consta în extras de la Registrul Comerțului care să ateste autorizarea punctului de lucru la sediul incubatorului cu excepția activităților autorizate la terți, pentru care este necesară autorizarea la sediul incubatorului a sediului social.

2Minim cursuri de formare a competențelor digitale de bază (generale, nespecifice unui domeniu de activitate al întreprinderii, de exemplu: utilizarea unui sistem de operare, prelucrarea și gestionarea de documente electronice, competențe de bază pentru utilizarea Internetului, competențe de bază despre hardware, schimb de informații electronice la nivel elementar, utilizarea rețelelor sociale profesionale la nivel elementar, utilizarea serviciilor digitale gratuite oferite de diverse companii). Cursurile de competențe digitale trebuie să fie autorizate conform legislației, sau diplomă de licență / master / doctorat / atestat / adeverință / certificat eliberate de Ministerul Educației.

3 Cursurile de pregătire antreprenorială trebuie să fie certificate de Ministerul Educației și Ministerul Muncii, diplome de licență / master / doctorat / atestat / adeverință în domeniul antreprenorial, certificate / eliberate de Ministerul Educației, sau diplome acreditate de UNCTAD Geneva.

4 Dreptul proprietăţii industriale reuneşte normele juridice care reglementează creaţiile intelectuale industriale cum

sunt invenţiile, know-how-ul, desenele şi modelele industriale, modelele de utilitate, semnele distinctive ale activităţii industriale ca mărcile de fabrică, de comerţ şi de servicii, firma şi emblema comercială, indicaţiile geografice (denumirile de origine, indicaţiile de provenienţă)